Document ID: 32002D0336

Id-Deċiżjoni tal-Kummissjoni
tal-25 ta’ April 2002
li temenda d-Deċiżjoni 2000/159/KE dwar l-approvazzjoni provviżorja ta’ pjanijiet residwi tal-pajjiżi terzi skond id-Direttiva tal-Kunsill 96/23/KE
(notifikat taħt dokument numru K(2002) 1520)
(Test b’ rilevanza għaż-ŻEE)
(2002/336/KE)
IL-KUMMISSJONI TAL-KOMUNITAJIET EWROPEJ,
Filwaqt li kkunsidrat it-Trattat li jistabbilixxi l-Komunità Ewropea
Filwaqt li kkunsidrat id-Direttiva tal-Kunsill 96/23/KE tad-29 ta’ April 1996 dwar miżuri biex jiġu sorveljati xi sustanzi u residwi tagħhom f’annimali ħajjin u prodotti mill-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [1], u partikolarment l-Artikolu 29 tagħha,
Filwaqt li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar problemi fl-ispezzjonijiet sanitarji u veterinarji fuq l-importazzjoni ta’ laħam frisk tal-bovini u l-majjali minn pajjiżi terzi [2], kif l-aħħar emendata bir-Regolament (KE) Nru 14522001 [3], u partikolarment l-Artikolu 3 tagħha,
Billi:
(1) Id-Deċiżjoni tal-Kummissjoni 2000/159/KE tat-8 ta’ Frar 2000 dwar l-approvazzjoni provviżorja ta’ pjanijiet residwi ta’ pajjiżi terzi skond id-Direttiva tal-Kunsill 96/23/KE [4], telenka l-pajjiżi terzi rigward is-sorveljanza tal-gruppi ta’ residwi u sustanzi msemmija fl-Anness I tad-Direttiva 96/23/KE. Konsegwentement, meta ma jingħatawx dawn il-garanziji, il-listi stabbiliti permezz tad-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet biex isiru, għal terminu provviżorju, listi provviżorji ta’ stabbilimenti f’pajjiżi terzi li minnhom l-Istati Membri huma awtorizzati li jimportaw xi prodotti li joriġinaw mill-annimali, prodotti mill-pixkeriji jew molluski bivalve ħajjin [5], kif l-aħħar emendata bid-Deċiżjoni 2001/4/KE [6], għandhom jiġu emendati b’mod parallel mal-modifiki għall-Anness tad-Deċiżjoni 2000/159/KE. Il-ħsieb ta’ sanità pubblika dwar ir-residwi fil-prodotti li joriġinaw mill-annimali jagħmlu neċessarju l-aprovazzjoni u l-aġġornament regolari ta’ pjanijiet dwar residwi għal dawn il-prodotti.
(2) Taħt id-Direttiva tal-Kunsill 96/23/KE il-pajjiżi terzi għandhom kull sena jibagħtu lill-Kummissjoni l-pjanijiet ta’ sorveljanza għas-sena kurrenti u r-riżultati tas-sena ta’ qabel.
(3) Meta il-garanziji imsemmija taħt id-Deċiżjoni 96/23/KE mhumiex ipprovduti, listi skond id-Deċiżjoni 95/408/EC għandhom jiġu sospiżi b’mod parallel mal-modifikazzjonijiet ta’ l-Anness mad-Deċiżjoni 2000/159/KE.
(4) Rigward iċ-Ċina, l-Anness tad-Deċiżjoni 2000159/KE għandu jiġi skond id-Deċiżjoni tal-Kummissjoni 2002/69/KE tat-30 ta’ Jannar 2002 rigward xi miżuri protettivi dwar il-prodotti li joriġinaw mill-annimali importati miċ-Ċina [7].
(5) Xi pajjiżi terzi ppreżentaw pjanijiet għas-sorveljanza tar-residwi li jinkludu riżultati lill-Kummissjoni, iżda huma meħtieġa aktar evalwazzjonijiet, informazzjoni jew kjarifikazzjoni. Sakemm issir evalwazzjoni ulterjuri, dawk il-pajjiżi terzi għandhom jinżammu fl-Anness tad-Deċiżjoni 2000/159/KE għall-prodotti konċernati.
(6) Xi pajjiżi terzi ppreżentaw pjanijiet għas-sorveljanza tagħhom wara li d-Deċiżjoni 2000/159/KE ġiet aġġordata bid-Deċiżjoni tal-Kummissjoni 2001/487/KE [8]. Sakemm issir evalwazzjoni ulterjuri, dawk il-pajjiżi terzi għandhom jiġu inklużi fl-Anness tad-Deċiżjoni 2000/159/KE għall-prodotti konċernati.
(7) Is-sitwazzjoni ta’ xi pajjiżi terzi oħrajn rigward il-pjanijiet ta’ sorveljanza għal xi speċje inbidlu minn mindu ġiet addottata d-Deċiżjoni 2001/487/KE. Sakemm issir evalwazzjoni ulterjuri, dawk il-pajjiżi terzi għandhom jiġu inklużi fl-Anness tad-Deċiżjoni 2000/159/KE għall-prodotti konċernati.
(8) Id-Deċiżjoni 2000/159/KE għandha għalhekk tiġi emendata f’dan is-sens.
(9) Il-miżuri provditu f’din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Sanità ta’ l-Annimali.
ADOTTAT DIN ID-DEĊIŻJONI
Artikolu 1
L-Anness tad-Deċiżjoni 2000/159/KE huwa mibdul bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula f’Brussel, 25 ta’ April 2002.

Labels: 17
5
0
6
15